
Multa  in  libris  de  chirurgia  scriptis  enumerantur  herniarum  genera,  sive  enim  rationem 
habeas  loci,  sunt  herniae  capitis,  pectoris  et  abdominis,  cujus  posterioris  generis  multae 
sunt  species,  ut  herniae  umbilicales,  crurales,  inguinales,  foraminis  ovalis,  incisurae 
ischiadicae  etc.,  sive  eorum,  quae  continent,  herniae  sunt  cerebrales,  omentales,  intesti- 
nales, ventriculi,  vesicae,  uteri  etc.  De  quibus  herniarum  generibus  quum  in  omnibus 
libris  permulta  exactissimis  verbis  disserentur,  valde  est  mirandum,  unum  genus  omnino 
aut  esse  neglectum,  aut  cum  aliis  confusum,  aut  tam  obiter  notatum,  ut,  quae  sit  eius 
ratio,  intelligere  aegre  queas.  Est  autem  hoc  genus  hernia  Littrica,  de  qua  dicit 
Chelius(l):  „Bei  kleinen  Brtichen,  die  nur  eine  Wand  des  Darms  enthalten  (Littrescher 
oder  Lateralbruch)“  etc.  Rust  haec  habet  (2):  „Hernia  lateralis  parva,  s.  partialis,  s. 
Littrica,  wenn  nur  eine  Wandung  des  Darms,  oder  ein  Divertikel  eines  Darms,  oder 
ein  kleines  Netzstiick  im  Bruche  liegt.“  Lebert  (3)  ita  definit:  „Eingeklemmter  Schen- 
kelbruch,  mit  Vorfall  einer  Darmwandung  (Littrescher  Bruch).“  Miror  a viris  clarissimis, 
doctissimis  Stromeier,  A.  Cooper,  Vidal,  omnino  praetermissum  esse  hoc  herniarum 
genus.  Quod  vero  illi,  quos  prius  laudavi  viri,  herniam  Littricam  eandem  esse  dicant  ac 
herniam  lateralem,  s.  partialem  s.  parvam,  minime  recte  facere  contendo.  Multum  enim 
interesse  inter  herniam  lateralem  et  eam  quae  vocanda  est  Littrica,  facile  intelligitur, 
dummodo  quae  Littre,  abs  quo  nostra  hernia  nomen  tulit,  de  eiusmodi  herniis  publici 

(1)  Handbuch  der  Chirurgie  Bd.  1.  S.  847. 

(2)  Handbuch  der  Chirurgie  S.  610. 

(3)  Abhandlungen  aus  dem  Gebiete  der  praktischen  Chirurgie,  S.  494. 

juris  fecit,  protulerimus.  Littre  haec  dicit  (1):  „Parcourant  les  intestin  greles  de  ce 
cadavre  les  uns  apres  les  autres,  et  etant  parvenu  vers  la  fin  de  1’IIeon  je  m’appergus 
qu’il  etait  arrete  par  un  de  ses  parties  dans  le  sac  de  l’Hernie;  j’eus  de  la  peine  a 
l’en  retirer,  quoiqu’il  n’y  fut  retenu  par  aucune  adherence.  La  circonference  entiere  du 
corps  de  1’intestin  ne  formait  pas  cette  hernie,  mais  seulement  la  partie  opposee  a celle 
qui  est  attachee  immediatement  au  mesentere.  — L’apendice  (2)  de  1’Ileon,  (qui  formait 
la  Hernie)  etait  un  canal  membraneux  de  figure  conique,  dont  la  base  etait  placee  a 
son  extremite  inferieure;  il  etait  long  de  quatre  poulces,  sur  un  poulce  quatre  ligne  de 
large  du  cote  du  corps  de  cet  intestin  et  de  deux  poulces  du  cote  opposee.  Son  ex- 
tremite superieure  a 1’endroit  des  anneaux  etait  aplatie  par  les  cotes,  convexe  devant 
et  derriere,  et  ouverte  dans  la  cavite  de  1’Ileon.  L’extremite  inferieure  etait  grosse, 
ronde  et  fermee;  on  y remarquait  deux  bosses  rondes,  l’un  a droit  et  1’autre  a gauche, 
chacun  d’environ  4 lignes  de  diametre.  On  n’y  remarquait  ni  fibres  charnues,  ni  glandes, 
quelques  seulement  vaisseaux  fort  delies."  Idem  observavit  in  hernia  viri  34  annos 
nati,  quae  duos  annos  ante  erat  exorta.  Verba  illius  sunt  haec  (3):  „Cette  hernie 
etait  pareillement  faite,  par  un  apendice  de  l’intestin  Ileon,  laquelle  se  trouvait  seul 
engagee  dans  les  anneaux,  pendant  que  le  rest  de  circonference  du  corps  de  1’intestin, 
etant  demeure  libre  dans  la  cavite  du  ventre,  avait  conserve  la  forme  de  canal.  Cette 
apendice  etait  lisse  et  unie  de  figure  conique,  elle  avait  base  du  cote  du  corps  de 
1’intestin;  elle  etait  applatie  devant  et  deriere  un  peu  au  dessous  des  anneaux,  vrai- 
semblablement  par  le  brayer  d’acier,  que  cet  homme  portait  nuit  et  jour  depuis  deux 
ans;  elle  etait  long  de  3 poulces  8 ligne,  large  d’un  poulce  2 lignes  en  son  commen- 
cement,  et  de  10  lignes  en  sa  fin.“ 

Hisce  verbis  Littre  I.  c.  addit,  plures  se  etiam  hernias  vidisse,  solum  diverti— 

(1)  Memoire  de  l’Academie  des  Sciences,  pg.  294,  anno  1700. 

(2)  Vide  fig.  4. 

(3)  L.  c.  S.  296. 

culum  continentes,  et  quum  hoc  herniarum  genus,  prius  notum  non  fuerit,  illud  descri- 
bere sibi  superfluum  visum  non  esse.  Quo  igitur  jure  viri,  sane  quam  docti,  quos  supra 
nominavi,  herniae,  quae  longe  alius  est  generis,  Littricae  nomen  indiderint,  nemo  non 
videt.  — Littrica  igitur  hernia  non  est  nominanda  nisi  ea,  quae  diverticulum  continet, 
hernia  lateralis  vero  ea,  in  qua  latus  solum  intestini  cujusdam  est  situm.  De  quibus 
herniis,  quum  nostra  ad  tempora  semper  confundantur,  superfluum  non  erit  pauca  dicere. 

1)  Hernia  lateralis,  cujus  discernunt  genus  acutum  et  chronicum,  in  quavis 
ut  dicunt,  intestini  parte  formari  potest,  plerumque  autem  in  ileo  invenitur.  Herniae 
laterales  chronicae  autem  omnino  non  existunt,  et  auctores,  qui  istas  descripserunt,  eas 
cum  herniis  diverticuli  confuderunt.  Latus  enim  Ilei,  non  incarceratum , in  porta  her- 
niae diutius  permanere  non  potest,  quum  assidue  motu  peristaltico  et  motione  intestino- 
rum removeatur,  et  ex  illa  extrahatur.  Igitur  etiam  opinio  Littrii,  qua  diverticulum  in 
annulo  aut  crurali  aut  inguinali  chronice  incarcerari  possit,  probanda  non  est,  quae  qui- 
dem ab  initio  praecepta  de  hernia  Littrica  confudit.  Hernia  lateralis  potius  semper 
acuta  incarceratione  exoritur,  et  quidem,  ut  omnes  aculae  incarcerationes,  e parte  in- 
testini, eo  usque  libere  et  naturali  modo  in  abdomine  sita.  Nunquam  fere  istae  herniae 
observatae  sunt  in  canali  inguinali,  saepissime  contra  in  crurali,  et  videtur  etiam  in 
canali  inguinali  incarceratio  tam  parvae  intestini  partis  effici  non  posse.  Facillime  enim 
vides  in  quovis  mortui  intestino,  ad  incarcerandum  latus  opus  esse  magna  vi  acuti  cujus- 
dam instrumenti,  e.  gr.  forficis;  ansam  contra  intestini  facile  incarcerare  potes.  In  vivo 
vero  difficilius  adhuc  intestini  latus  incarcerari  posse  elucet,  quod  intestinum  vivum  a 
constrictione  se  expedire  molitur.  Atqui  neque  annulus  posterior  sive  abdominalis  ca- 
nalis inguinalis  in  hernia  inguinali  externa,  nec  fascia  transversa  in  interna,  incarcera- 
tionem  talem  efficere  possunt,  quum  partes,  eas  formantes,  longe  sunt  laxiores.  In 
anuulo  contra  crurali  latus  intestini,  in  eum,  per  lacunam  vasorum  fasciae  tranversalis, 
aut  in  antea  jam  formatam  sinuationem  illius  fasciae,  perfectum,  retineri  potest,  acuto 

ligamenti  Gimbernati  margine.  Exoritur  autem  acuta  incarceratio  herniae  lateralis,  si 

2 


10 


prelum  abdominale  valde  intestina,  ut  in  sublevandis  oneribus,  comprimit,  latusque  in- 
testini in  sinuationem,  plerumque  jam  diu  ante  formatam,  impellit.  Prelo  abdominale 
jam  non  amplius  premente,  latus  intestini  recedere  ex  ea  nou  potest,  impeditum, 
aut,  (subita  congestione  venosa)  membrana  tumescente,  aut  musculis  abdominis,  per 
reflexum  quod  dicitur,  se  contrahentibus.  Parva,  non  juglandis  nuce  major  hernia  tum  exorta, 
periculi  est  plena,  quum  plerumque  celerrime  intestinum  omnino  invium  reddat,  et  vomi- 
tum faeculentum  efficiat.  Plerumque  dolor  est  vehementissimus.  Latere  uno  intestini 
incarcerato,  latus  oppositum  librum  quidem  est,  sed  contenta  tamen  per  intestina  transire 
non  possunt,  quum  ansa  ista,  cujus  latus  est  incarceratum  non  amplius  est  in  formam 
arcus  incurva,  sed  in  formam  vinculi  acuti  redacta,  et  praeterea  irritatio  incarceratae 
partis,  spasmo  et  inflammatione,  lumen  adhuc  pervium,  omnino  claudit,  quare  vomitus 
faecium  efficitur.  Casus  sunt  descripti  in  quibus  dolor  erat  exiguus,  rarissime  autem 
observatur,  quod  evacuatio  faecium  per  anum  non  sit  impedita  (1)  — In  parte  vero 
incarcerata  ipsa  stasis  passiva  inflammationis  summum  gradum  efficit,  cujus  plerumque 
est  exitus  gangraena,  aut  suppuratio  cum  perforatione  in  saccum  herniosum.  Diagnosis 
vero  est  difficillima,  quum  ob  exiguitatem  intestini  partis,  percussione  tonus  tympanicus 
procreari  non  possit,  palpatione  tumor  pultis  farinae  sensum  reddat;  quare  medicus  facile 
falli,  et  bubonem  aut  herniam  omentalem  prae  se  habere  putare  potest.  Si  autem 
re  vera  diagnosin  feceris  certam,  operatione  multum  efficere  non  poteris,  quum  plerum- 
que jam  ita  pars  incarcerata  est  degenerata,  ut  rarissime  ad  statum  integrum  re- 
duci possit. 

De  hernia  laterali  satis  jam  dixisse  mihi  videor,  ita  ut  quisque,  si  herniam  Lit- 
tricam  perlustraverimus,  facile  intelligat,  multum  inter  utramque  interesse.  Transeamus 
igitur  jam  ad 

2.  Herniam  Littricain  sive  diverticuli.  Dissentio  quae  est  de  hernia 


(2)  Dohlhoff,  Rust’s  Magazin,  Bd.  49  S.  253. 

Littrica,  magna  ex  parte  inde  exorta  mihi  videtur,  quod,  qui  de  illa  scripserunt,  ratio- 
nem diverticulorum  non  satis  perspicuam  habuerunt.  Qua  de  re,  priusquam  de  hernia 
ipsa,  de  diverticulis  disserendum  erit,  quae  esse  possunt,  congenita  et  acquisita. 

a)  Diverticula  congenita,  quorum  in  uno  homine  nunquam  plus  quam  unum 
invenitur,  formae  sunt  cylindricae  aut  conicae.  Inhaerent  in  eodem  semper  intestini 
loco,  et  in  Ileo  quidem,  3 — 4 pedes  in  adultis,  \ — 1 pedem  in  neonatis,  a valvula 
Coli.  Variae  inveniuntur  magnitudinis,  et  ad  longitudinem,  et  ad  ambitum,  raro  am- 
pliora Ileo.  Plerumque  continuo  in  Ileum  transeunt,  raro  est  ostium  valvula  coarctatum; 
constant  membranis  eisdem,  quibus  Ileum. 

Sunt  autem  vitia  primae  evolutionis,  eo  conformata,  quod  ductus  umbilico-vesicalis 
in  embryone  non  clauditur,  ut  normali  modo  solet.  Quare,  quum  ille  postea  obliterari 
non  possit,  per  totam  vitam  in  Ileo  diverticulum  iuhaeret.  Rarissime  fit  ut  latus  intestini, 
in  quo  diverticulum  inhaeret,  claudatur,  diverticulum  autem  ipsum,  partim  modo  evane- 
scat, ita  ut  in  cystae  formam,  in  Ileo  insedeat.  Cujus  iconem  Fg.  6 vides.  Quoniam 
autem  inter  100  homines  duo  paene  diverticulo  congenito  laborant,  mirum  esse  non 
potest,  tam  saepe  ea  in  herniis  inveniri. 

b)  Diverticulorum  acquisitorum  plures  sunt  species,  quas  secundum  locum 
quem  obtinent,  considerabimus.  — 

«)  Diverticula  ventriculi  raro  inveniuntur.  Efficiunt  quidem  interdum  cor- 
pora aliena,  quae  e ventriculo  per  pylorum  abire  non  possunt,  sinuationem,  plerumque 
in  fundo,  in  quo  ista,  propter  situm  deteriorem,  commorari  solent.  Baillie  (1)  invenit 
diverticulum  sex  nummis,  diu  jam  ante  devoratis,  effectum.  Fieri  etiam  fortasse  potest, 
ut  e cicatrice  sensim  diverticulum  (simili  modo  quo  post  Myocarditidem  aneurysma  par- 
tiale cordis)  exoriatur,  in  quo  corpora  aliena  occultantur.  Quem  Pfeffinger  narrat 
forte  hujusmodi  est  casus,  (2)  mulieris,  quae  symptomata  gastritidis  chronicae  afferebat, 

(1)  Morbid  anatouiie  pag.  92. 

(2)  Schlegel,  Syll.  disc.  obstetr.  1.  363. 

in  quaque  inveniebatur  diverticulum  ventriculi,  septem  continens  fabas,  2 ante  menses 
quas  ederat. 

£)  Diverticula  duodeni,  rarissime  inveniuntur,  quae  eo  in  loco  inhaerent,  in 
quo  est  ostium  ductus  choledochi,  diverticula  Vateri  quae  dicuntur.  Nondum  con- 
stat, utrum  sint  diverticula  congenita  an  acquisita;  quod  autem  saepius  una  cum  diver- 
ticulis acquisitis  ilei  inventa  sunt,  innuere  videtur  congenita  non  esse.  Non  ita 
raro  invenitur  amplificatio  totalis  duodeni,  duplam  imo  ad  dimentientem , tum  acuta, 
Ileo,  (obturatione  intestini  ilei),  Peritonitide  et  Enteritide  acuta,  Cholera  imprimis, 
(paralysi  membranae  muscularis)  effecta,  tum  chronica,  obstructione  pertinacissima  cum 
Meteorismo  conjuncta , effecta.  Non  est  negandum  ex  cicatricibus  duodeni  interdum 
diverticula  posse  oriri,  cujusmodi  forte  est  casus  a Morgagni  descriptus,  diverticuli 
tam  magni  quam  digiti  munimentum. 

y)  Diverticula  ilei  acquisita,  efficiuntur,  raro,  obstipatione  alvi  pertinacissima, 
conjuncta  cum  meteorismo,  imperfecto  motu  peristaltico  et  paralysi  membranae  muscularis, 
habitu  igitur  morboso.  Observantur  plerumque  in  hominibus  aetatis  provectae,  una  cum 
amplificatione  universali  ilei  aut  duodeni,  plura  plerumque  numero.  J.  F.  Meckel  (1) 
narrat  se  in  parte  ilei,  3 pedes  longa,  vidisse  40,  magnitudine  varia,  pisi,  cerasi,  ovi, 
quae  collo  actiore  inhaerebant.  Inhaerent  plerumque  prope  insertionem  mesenterii,  et 
solis  membrana  mucosa  et  peritoneo  constant;  et  igitur  sunt  comparanda  diverticulis  her- 

herniosis  pharyngis,  vesicae  urinariae  etc.  Quarum,  ut  ita  dicam,  herniarum  portae  sunt 

\ 

canales,  per  quos  vasa  intestinalia  membranam  muscularem  perforantia  a mesenterio  in 
intestina  intrant.  Quibuscum  diverticulis  ilei  una  plerumque  invenitur  diverticulum  Vateri 
in  duodeno.  Omnia  autem  hujus  generis  diverticula,  sita  in  eo  intestini  latere,  in  quo 
mesenterium  est  insertum,  eo  ipso  sunt  impedita,  quominus  sola,  sine  intestini  tota  ansa, 
cui  sunt  affixa,  in  herniam  prolabantur,  et  igitur  nullo  modo  herniam  Littricam  con- 


(1)  Anatomisch-physiologische  Beobachtungen,  S.  123  1822. 

formare  possunt.  Hujusmodi  diverticula  causa  locali  orta  esse,  nemo  hucusque  certo 
observavit.  In  diverticulis  congenitis  tantum  adultorum  sinuationes,  sola  membrana  mu- 
cosa constantes,  inveniuntur,  quae  diverticula  diverticuli,  herniosa  perforatione  membranae 
mucosae  acquiri  videntur.  Praeterea  etiam  in  ansis  ilei,  quae  diu  in  herniis  cruralibus 
aut  inguinalibus  procumbentes,  inflammatione  praeterita  cum  sacco  hernioso  concrescebant, 
quarumque  sunt  musculi  paralytici,  saepe  partialis  aut  totalis  sive  coarctatio  sive  dila- 
tatio intestini  invenitur,  et  interdum  etiam  sinuationes  omnium  membranarum,  nunquam 
autem  sinuationes  membranae  mucosae  per  membranam  muscularem.  Nullis  argumentis 
firmata,  et  non  probanda  sunt  ea,  quae  Littre  1.  c.  de  formatione  diverticulorum  in  her- 
niis dicit.  Invenit  enim,  quod  supra  ipsius  verbis  descripsimus  diverticulum,  quod,  in- 
sertioni mesenterii  apposito  lateri  intestini  affixum  erat.  Symptomata  quae  incarcera- 
tionem  comitabantur,  eo  a consuetis  differebant,  quod  transitus  ciborum  per  tractum  in- 
testinalem non  erat  impeditus,  et  vomitus  faecium,  singultus,  peritonitis,  non  observabatur. 
Quum  autem  diverticula  congenita  tum  temporis  nota  non  erant,  Littre  haecce,  quae  invenit 
diverticula,  acquisita  vocat.  Ico  vero  illius,  quam  descriptioni  addit  (1)  certe  de- 
monstrat, id  diverticulum  congenitum  fuisse,  neque  minus  quae  dicit  de  insertione  di- 
verticuli et  de  symptomatibus  quae  hernia  procreavit;  quamquam,  quod  dicit,  fibras 
musculares  se  in  diverticulo  non  invenisse  demonstrare  videtur,  diverticulum  fuisse  ac- 
quisitum. Sed  si  cogites,  Littre  anno  1700  hanc  fecisse  descriptionem,  quo  tempore 
fiibrorum  muscularium  ratio  parum  perspecta  erat,  hoc  parvi  esse  momenti  mihi  con- 
cedes. Quod  praeterea  contendit  latus  intestini  in  saccum  herniosum  impulsum,  ibique 
affixum  permanens,  vi  preli  abdominalis  et  motione  intestinorum  in  saccum  longum, 
membranis  tenuissimis  constantem,  extrahi,  falsum  esse,  jam  J.  F.  Meckel  claris  verbis 
demonstravit.  Nihilominus  C.  F.  Riecke  (2),  eadem  falsa  iterat,  novi  nihil  addito,  nisi, 
quod  Meckel  conjecit,  ista  diverticula  membrana  musculari  vacare.  Quos  autem  casus 


(1)  Vide  Fig.  4. 

(2)  Darmanhangsbriiche,  Berlin  1841. 

Riecke  ad  Littrii  sententiam,  quam  suam  fecit,  defendendam  commemorat,  omnes  fere  nihil 
valent,  quum  in  vivis  sunt  imperfecte  observati.  Re  vera  autem  intelligi  non  potest,  quomodo, 
in  portam  canalis  aut  cruralis  aut  inguinalis  projectum  intestini  latus,  in  illa  quiete  re- 
maneat, nisi  incarceratum  sit,  aut  adhaesionibus  cohaereat.  Quod  si  minus,  quaque 
contractione  peristaltica  ex  illa  extrahi  et  motione  intestini  vermiculari,  alium  in  locum 
moveri  debet.  Quum  autem  diverticulum  hujusmodi,  decursu  chronico  tantum  oriri  pos- 
sit, eo  ipso  diverticulum  in  sacco  hernioso  nullo  modo  formari  potest.  Incarceratione 
autem  fieri  potest,  ut  latus  intestini,  in  herniam  impressum,  impediatur,  quominus  con- 
tractione intestini  retrahatur.  Tum  vero  exoritur  ea,  quam  supra  commemoravimus, 
hernia  lateralis  acuta,  quae  si  non  reponitur,  brevi  mortem  accelerat,  et  non  ad  for- 
mandum diverticulum,  sed  vix  ad  perforationem  tempus  dat. 

Quibus  elucere  mihi  videtur,  contendi  non  posse,  diverticula  ilei  causis  locali- 
bus effici  posse. 

d)  Diverticula  flexurae  sigmoideae  et  recti.  In  senibus  qui  diu  ob- 
structione alvi  laborabant,  non  raro  sinuationes  inveniuntur  in  flexura  sigmoidea  et  recto, 
sola  membrana  mucosa,  per  fibras  musculares  perrupta,  constantes.  Rarius  est  ut 
unum  solum  inveniatur,  (Morgagni)  saepius  permulta  (I),  usque  ad  magnitudinem 
cerasi,  faecibus  impleta.  Saepe  sunt  occulta  in  adipe,  rectum  circumdante,  (Alib  ert)  qui 
plus  200  invenit,  quorum  unumquodque  singularem  habebat  aperturam. 

Quorum,  quae  enumeravi,  diverticulorum,  si  quoddam  in  herniam  prolabitur, 
herniam  efficit,  quae  ut  supra  demonstravi,  Littrica  est  nominanda.  Multum  igitur  inter 
inter  herniam  lateralem  et  hernium  Littricam  interesse,  facile  intelligi  videtur,  quum 
primum  in  hernio  laterali  modo  latus,  incarceratione  quidem  sinuatum,  nunquam  autem 
in  diverticuli  formam  redactum;  in  hernia  Littrica  contra  diverticulum,  jam  ante  for- 
matum, procumbat.  Deinde  hernia  lateralis  subito  semper  et  vehementissimis  statim 


(1)  Cruveilhier  et  Meckel  anatomie  pathol.  gener.  L.  1.  pg.  594.  1849 

symptomatibus  exoritur,  Littrica  contra  chronice  jsemper  decurrit,  diu  jam  situm  erat 
ante  incarcerationem  diverticulum  in  hernia,  et  causa  aliqua  agente,  tantum  acute  in- 
carceratur.  Symptomata  herniae  lateralis  sunt  gravissima!,  quum  plerumque  intestina 
omnino  invia  reddantur,  et  inflammatio  cito  reliqua  intestina  corripiat.  Littricae  sym- 
ptomata mitiora,  rarissime  intestina  invia,  et  inflammatio,  non  tam  vehemens,  raro  latius 
extenditur. 

Hernia  autem  Littrica  secundum  ea  quae  diximus,  variis  in  locis  oriri  potest. 
Si  enim  illam  conformat  diverticulum  ventriculi,  apperebit  in  umbilico  aut  in  linea  alba 
etc.  Raro  autem  inveniuntur  herniae,  diverticula,  aut  ventriculi  aut;  duodeni  aut  flexurae 
sigmoideae,  continentia,  plerumque  contra  continent  diverticula  ilei,  et  ut  demonstravi, 
congenita  tantum,  quae,  ut  hernia  lateralis,  iisdemque  causis,  rarius  in  canali  inguinali 
saepius  in  canali  crurali  inveniuntur,  et  in  primis  quidem  in  mulieribus  quae  saepe  erant 
gravidae,  quarumque,  ut  notum  omnibus  est,  musculi  abdominis  relaxati  sunt,  et  igitur 
impressio  infundibiliformis  magis  expressa.  Diverticulum  autem  congenitum,  multo  fa- 
cilius alia  intestini  parte  in  saccum  herniosum,  jam  ante  formatum,  intrare  ibique  per- 
manere potest,  quum  digitiforme,  et  uno  tantum  tubo  constans,  illius  annulum  cruralem 
facile  penetrare  potest,  et,  minus  motu  peristaltico  ceteris  intestini  partibus  motum,  non 
tam  facile  ex  illo  extrahitur.  Diverticulum  congenitum  igitur,  ut  facile  intelligis,  in  ca- 
nalem herniae  intrare,  ibique,  sensim  eum  amplificans,  reactionem  igitur  non  efficiens, 
diu  remanere  potest.  Casus  sunt  noti  et  autoscapia  firmati,  in  quibus  plures  per  annos 
nullam  fere  procreans  molestiam,  diverticulum  in  hernia  procumbebat;  interdum  tantum 
faecibus  in  eo  accumulatis,  aliisve  causis,  irritatio  et  obstipatio  levis  exorta  est.  Tandem 
vero  haec,  in  primis  si  mulieres,  in  lintea  lavando  aut  in  detergendo  diutius  inflectum 
corporis  situm  obtinuerunt,  aut  si,  osse  cerasi  aut  pruni  illapso,  vel  inflatione,  diver- 
ticulum nimis  est  extensum,  eum  ad  gradum  pervenire  possunt,  ut  strangulatio  diver- 
ticuli exoriatur.  Cujus  in  gradu  mitiori  saccus  herniosus  cum  dolore  intumescit,  faeces 
autem  implicite  evacuantur,  vomitus  faecium,  peritonitis  non  exoritur,  quod  magnum 

est  discrimen  inter  herniam  Littricam  et  lateralem.  Incarceratio  autem  majorem  ad 
gradum  pervenire  potest,  et  quidem  breviore  aut  longiore  temporis  spatio,  ubi  sympto- 
mata modo  sunt  graviora,  modo  mitiora.  Obstructio  summa  si  exoritur,  causa  et  me- 
chanica et  inflammatoria  effici  potest.  Sita  est  causa  mechanica  in  alio  intestinorum 
situ,  quum  ansa,  in  qua  diverticulum  inhaeret,  non  amplius  est  in  formam  arcus  incurva, 
sed  in  vinculi  acuti  formam  redacta,  cui  accedit  quod  in  interno  diverticuli  ambitu  plica, 
in  modum  valvularum,  saepe  invenitur.  Diverticulo  adhaerente  in  sacco  hernioso,  ista 
inflexione  et  valvula  diverticuli,  obstructio  tam  pertinax  effici  potest,  ut  mors  sequatur, 
sine  ulla  inflammatoria  incarceratione,  cujus  rei  exempla  aflert  Riecke  1.  c.  Inflam- 
matio intestinum  invium  reddit,  si  ista  a diverticulo  se  extendens  proxima  intestina  et 
peritoneum  corripit.  Omnibus  in  eis  casibus  in  quibus  intestinum  omnino  invium  red- 
ditur, eodem  quo  in  ansis  intestinorum  incarceratis , modo,  pars  intestini  supra  locum 
incarceratum  sita,  accumulatione  contentorum  amplificatur,  contra  pars  infra  sita  coar- 
ctatur,  quum  nullis  amplius  contentis  impleatur. 

Incarceratio,  si  summum  ad  gradum  est  progressa,  tamen  adhuc  aut  sponte  eo, 
quod  diverticulum  motu  intestinorum  extrahitur  e partibus  incarcerantibus,  et  ita  natura 
ipsa,  reponitur,  aut  operatione  tolli  potest.  Natura  ipsa  aut  a medico,  non  raro  etiam 
fistula  stercorocea  efficitur,  quum  aut  sponte  aut  arte  apperitur  saccus  herniae.  Si  vero 
jam  gangraena  est  exorta,  pars  gangraenosa  aut  natura  ipsa  aut  ligatura  solvitur.  In 
ano  eo  modo  praeternaturali  formando  Littre  partem  superiorem  intestini  in  aperturam 
herniae  insuit,  partem  inferiorem,  omnino  inutilem,  ligatura  circumdatam,  in  alvum  re- 
posuit. Multo  autem  est  utilius  ambas  intestini  partes  apertas  relinquere,  ut  anus  prae- 
ternaturalis  postea  tolli  possit;  qui  autem  natura  ipsa  saepissime  clauditur,  omnino,  aut  ex 
parte  tantum,  ita  ut  tandem  faeces  libere  per  intestina  transeant,  et  ex  fistula  mucus 
tantum  evacuatur,  usque  quo  fistula  omnino  clauditur,  vel,  multam  molestiam  non  efficiens, 
plures  per  annos  existere  potest  (I).  Diverticuli  clausi  residuum  est  ligamentum  debile, 


(1)  W.  Muenter,  Mueller’s  Archiv  1835.  507. 

ab  annulo  herniali  ad  intestinum  pertingens,  in  quod  membrana  mucosa  intestini  in 
formam  infundibuli  est  impressa.  Quod  ligamentum  postea  eodem,  quo  in  embryone 
ductus  omplialo-meseraicus,  modo,  resorbitur  (Dieffenbach,  Cruveilhier). 

Eo  omnibus  quae  de  hernia  laterali  et  Littrica  dixi,  elucet,  plerumque  ulramque, 
et  quod  ad  structuram  anatomicam,  et  quod  ad  diagnosin  attinet,  facile  posse  distin- 
gui. Nunquam  fere  hernia  lateralis  est  chronica,  raro  Littrica  acuta.  Diverticulum 
acula  incarceratione  rarissime  ad  exitum  lethalem  perducet,  et  tum  tantum,  quum  aut 
diverticulum  vinculo  valde  acuto  in  ileo  jam  ante  fuerit  infixum,  et  inflexio  inde  orta 
intestinum  omnino  invium  reddiderit,  aut  a diverticulo  brevissimo,  inflammatio  cito  se 
extendens,  reliqua  intestina  corripuerit,  et  inde  illa  spasmo  coarctata  fuerint.  Quod  ad 
structuram  anatomicam  attinet,  diverticulum  congenitum,  in  hernia  inventum,  omnibus 
intestinorum  membranis  constat,  et  in  latere,  insertioni  mesenterii  opposito  affixum  est. 
Iis  vero  in  casibus,  in  quibus  diverticulum  levioris  gradus  incarceratum,  et  inflamma- 
tione et  gangraena  valde  est  degeneratum,  structura  illius  anatomica  dignoscere  non 
poteris,  utrum  hernia  lateralis  an  Littrica  sit.  Ratione  autem  partis  incarceratae  ad 
intestinum  accuratius  perlustrata,  dubius  diutius  esse  non  poteris. 

Hinc  est  quod,  quum  nuper  mihi  casus  esset  oblatus,  ubi  diagnosis  facta  erat 
herniae  omentalis,  obducto  vero  cadavere  apparuit  hernia,  de  qua,  quum  in  multis  libris 
diligentius  siscitarem,  pauca  tantum  et  multum  inter  se  discrepantia  inveniebam:  in 
mentem  venit,  num  quod,  et  quale,  posset  statui  inter  lateralem  et  Littricam  herniam 
discrimen,  perscrutari.  Id,  quod  hujus  meae  dissertationis  dedit  ausam;  in  qua  quidem 
re,  quam  benignam  mihi  opem  tulerit  vir  doctissimus  illustrissimus  Meckel  ab  Hems- 
bach,  praeceptor  spectatissimus,  grato  animo  hoc  loco  recordor.  Num,  quae  scripsi, 
ex  omni  parte  sint  recta,  alii  dijudicent;  ego  superfluum  non  existimavi  discrimen  illud 
in  lucem  proferre. 

Restat  ut  casum  ipsum  proponam,  cujus  de 


3 


18 


HISTORIA  MORBI 

pauca  modo,  (id  quod  doleo),  afferre  possum,  quum  aegra  unum  tantum  diem 
in  nosocomio  fuerit.  Aegra  30  annos  nata,  ancilla,  ignorans  aliquam  morbi  causam 
subito  in  regione  annuli  cruralis  dextri  tumorem  animadvertit.  Simul  ac  eum  sensit,  obsti- 
patione alvi  pertinacissima  correpta  est,  cui  mox  vomitus  copiosus,  faeces  perolens,  accessit. 
Post  8 dies  in  nosocomio  auxilium  petiit.  Facies  aegrae  tum,  et  extremitates,  coloris 
erant  lividi;  totum  corpus  frigebat,  pulsus  vix  erat  cernendus,  vomitu  faeces  ejicieban- 
tur. Tumor,  in  regione  annuli  externi  cruralis  inguinalis  situs,  exploratione  magni- 
tudine ovi,  parum  dolorosus,  elasticus,  pultis  farinae  sensum  praebens  inveniebatur, 
qui  etiam  pressus  exiguum  tantum  dolorem  fecit,  et  percussione  tonum  fuscum  edidit. 
Cutis  eum  tegens  omnino  normalis  erat.  Interdum  aegra  dolores  sensit,  a tumore 
versus  umbilicum  se  extendentes.  Diagnosin  luisse  difficillimam  facile  vides,  quum 
aegra  praeterea  tanta  adipis  copia  erat  praedita,  ut  ne  lig.  Poupartii  quidem  palpatione 
cognoscendum  erat.  Suspicabantur  herniam  inguinalem  omentalem. 

Sectio  cadaveris  ostendit,  cute  sana  incisa,  et  ad  latera  praeparata,  herniam 
cruralem;  fasciam  superficialem  normalem,  paullulum  tantum  inflammatione  cor- 
reptam. Quae  fascia  facile  a strato  inferiore  sacci  herniosi  resecanda  erat,  quod  stratum 
injectione  inflammatoria  rubra,  adipe  vacua,  a splendidis  fibris  tendinosis  pertexta  mem- 
brana conformabatur.  Quae  membrana,  ut  postea  apparuit,  fascia  transversalis  erat, 
(septum  annuli  crualis,  fascia  herniae  cruralis  propria),  quae  per  canalem  cruralem  et 
aperturam  fasciae  cribriformis  (hac  non  inducta)  erat  propulsa.  Quo  strato  sublevato 
apparuit  tertium  sacci  stratum,  2 — 3'"  crassum,  ex  adipe,  valde  sanguine  injecta  con- 
formatum, ita  ut  etiam  tum  suspicio  herniae  omentalis  non  tolleretur.  Erat  hoc  adipis 
stratum  continuatio  strati  externi  peritonei,  sed  multo  hoc  crassius;  argumentum 
quod  erat  certum,  diu  jam  antea  saccum  herniosum  conformatum  fuisse,  quum,  quod 
observationibus  est  firmatum,  facillime  circum  eas,  quae  per  lacunas  vasorum  ex  ab- 

domine  excesserunt  partes,  adeps  accumuletur,  unde  herniae  lipomatosae  quae  di- 
cuntur, oriuntur.  Adipis  crasso  strato  semoto,  tandem  peritoneum  inveniebatur,  vehe- 
mentissime inflammatum,  intrinsecus  strato  exsudati  haemorrhaegici  inductum.  Quo  inciso 
videbatur  cavum  sacci,  digiti  dimidiam  dimentientem  habens,  aquam  herniosam,  sanguine 
rubram,  et  latus  intestini  iucarceratum  continens;  cujus  intestini  latus,  in  quo  mesen- 
terium erat  incertum,  extra  saccum,  libere  in  cavo  abdominis  situm  erat,  attamen  im- 
pediens, quominus  contenta  intestinalia  eum  locum  transirent. 

Intestino  e sacco  herniae  sine  negotio  amoto,  porta  herniae  erat  tam  parva  ut 
in  illum  vix  apex  digiti  minimi  intrare  posset,  et  conformabatur  undique  margine  acu- 
tissimo, et  a parte  lig.  Gimberrati  et  Poupartii,  et  externa. 

Vasa  autem  hujus  regionis  eam  praebuerunt  anomaliam,  quae  non  raro  chirurgi 
cultello  periculosissima  fit.  Ramus  enim  pubicus  ex  Art.  epigastrica  proveniens,  per- 
magnus fuit,  et  in  formam  arcus  circum  collum  herniae,  secundum  lig.  Gimbernati  viam 
perduxit  ad  os  pubis,  ibique  Art.  obturatoria  videbatur,  quae  contra,  normali  modo  ex 
Art.  hypogastrica  originem  ducens,  perexigua  erat.  — Totum  peritoneum  inflammatione 
erat  rubrum,  exsudatum  autem  nondum  factum,  nisi  in  parte  intestini,  herniae  proxima. 
Ea  pars  ilei  quae  supra  locum  incarceratum  erat  sita  dilatata  erat,  parietes  illius  incrassatae 
et  continebat  fluidi  magnam  copiam.  Ilei  pars  incarcerata  a valvula  coli  tres  pedes 
digitos  4 erat  remota.  Latus  inferius  in  sacco  hernioso  procumbebat,  latus  superius, 
in  quo  mesenterium  inhaerebat,  libere  in  abdomine  erat;  lumen  autem  intestini  inflexione 
et  tumescentia  inflammatoria  membranarum  omnino  erat  invium.  Latus  incarceratum  in 
formam  haemisphaerii  prominebat,  cujus  erat  collum,  infra  lig.  Gimberati  quod  situm 
fuerat,  extenuatum  et  sanguine  vacuum.  Vasa  ea  tantum,  quae  versus  arcum  ossium 
pubis  fuerunt  sita,  sanguinem  continebant.  Fundus  illius  sacci,  quem  latus  ilei  forma- 
bat, ruberrimus  erat,  ex  parte  gangraena  jam  correptus,  et  sanguine  jumentoso,  quem 
tela  imbiberat,  tumefaeta.  Apparebant  in  tela  submucosa  multa  puncta  suppurantia,  quo- 
rum unum  perforationem  in  medio  fere  sacco,  effecerat.  Latus  intestini  procumbens 

non  sinuata,  sed  simpliciter  procumbens  non  dilatata  paries  videbatur.  Pars  ista  quum 
esset  incisa,  latus  quod  fuerat  incarceratum,  circularem,  ruberrimum,  cetero  intestino 
densiorem,  ostendit  maculam,  dimentientem  2 digitorum  praebentem,  quae  erat  circum- 
data albo,  sanguine  vacuo  annulo,  sextam  digiti  partem  lato.  Qui  annulus  erat  ea  pars 
quae  a lig.  fuerat  constricta,  per  quem  uno  loco  vasa  adhuc  a mesenterio  in  intestinum 
transierunt,  et  inflammationem  suppurantem  effecerunt. 

Qui  casus  comprobat  saccum  herniosum  in  canali  diu  jam  fuisse,  priusquam  incarce- 
ratio  efficiebatur,  quod  saepius  in  cadaveribus  invenitur.  Inde  sequitur  sinuationem  peritonaei 
non  semper  ab  intestino,  illud  prae  se  pellente  formari,  sed  saepe  impressionem  peri- 
tonaei esse  priorem,  (ut  in  hernia  congeniti)  effectam  variis  causis,  quarum  una  ex.  gr. 
est  ea,  si  peritonaei  lipomate  fascia  transversa  extrorstim  pellitur,  quam  deinde  peri- 
tonaeum sequitur.  Hujusmodi  sacci  herniosi  sunt  vacui,  donec  prelo  abdominali  vehe- 
mentissime agente,  intestinum  quoddam  intrat,  quod  autem  musculis  relaxatis  iterum 
prolabitur,  nisi  arctior  porta  acutis  marginibus  repositionem  impediat.  Quo  solo  modo, 
ut  in  nostro  erat  casu,  fieri  potest,  ut  latus  intestini  incarceretur.  Latus  incarceratum 
sinuatum  non  erat,  quamquam  8 per  dies  in  hernia  procubuerat,  unde  verisimile  videtur, 
intestinum  ante  incarcerationem  integerrimum  fuisse. 

Quod  autem  locus,  qui  erat  incarceratus,  ei  respondebat,  in  quo  diverticula  con- 
genita inhaerere  solent,  improbabilem  non  reddit  opinionem  (contra  eam  Littrii)  fuisse 
in  intestino  parvam  sinuationem,  quae  autem  ob  infiltrationem  inflammatoriam  cognoscenda 
amplius  non  erat. 

VITA. 

Natus  sum  Albertus  Ferdinandus  Maria  a Raesfeld,  Bocholdiensis,  anno 
MDCCCXXVII  die  tertio  M.  Augusti,  patre  Ferdinando,  quem  jam  diu  defunctum 
maxime  lugeo,  matre  Adelheid  e gente  a Raesfeld,  quam  adhuc  vivam  pio  gratoque 
animo  veneror.  Fidei  addictus  sum  catholicae.  Primis  litterarum  elementis  imbutus,  Pro- 
gymnasium  frequentavi  Dorstenense  quinque  per  annos,  quo  relicto,  Gymnasium  Rich- 
linghusianum,  quod  floret  Dir.  Niberding,  tres  per  annos.  — Munitus  testimonio  matu- 
ritatis M.  Octobri  a.  MDCCCXLV1II  inter  cives  academicos  Wirceburgenses  a rectore 
Magnifico  Osann  receptus,  medicorumque  ordini  adscriptus  sum.  Duobus  semestribus 
peractis  ad  almam  universitatem  Bonnensem  me  contuli,  ubi  civibus  c rectore  Magnifico 
Blu  ume  adscriptus,  per  quatuor  semestria  medicae  artis  studio  operam  dedi,  atque  aestivo 
jam  tempore  anni  MDCCCLI  hanc  musarum  sedem  adii. 

Hisce  interfui  scholis: 

111.  Hoffmann  de  logice;  111.  van  Calker  de  psychologia;  111.  Leiblein  de 
zoologia;  111.  Schenk  de  botanice  universali  et  medica;  111.  Rumpf  de  mineralogia; 
111.  Pluecker  de  physice;  111.  Scherer  de  chemia. 

Beat.  Muenz  et  111.  Koelliker  de  anatomia;  Leydig  de  anatomia  comparativa; 
111.  Meckel  ab  Hemsbach  de  anatomia  pathologica;  111.  Koelliker  de  embryologia; 
111.  Budge  de  physiologia;  111.  Naumann  de  pathologia  et  therapia  generali,  Albers 


de  pathologia  et  therapia  speciali,  de  morbis  syphiliticis,  de  materia  medica;  III.  Casper 
de  medicina  forensi;  111.  Wutzer  de  chirurgia  et  akiurgia;  III.  Kilian  de  arte  ob- 
stetricia. 

In  exercitationibus  practicis  anatomicis  mihi  duces  fuerunt  Beat.  Muenz  et  V.  D. 
Koelliker;  in  exercitationibus  microscopicis  et  physiologicis  V.  D.  Budge;  in  arte 
animalia  rite  secandi  V.  V.  D.  D.  Leydig  et  Koelliker;  in  arte  auscultandi  et  per- 
cutendi  V.  D.  Traube. 

Clinicis  exercitationibus  medicis  chirurgicis:  ophthalmiatricis,  obstetriciis,  virorum 
interfui  111.  et  Cei.  Naumann,  Romberg,  Wolff,  Wutzer,  Langenbeck,  Kilian, 
Schmidt. 

Quibus  viris,  optime  de  me  meritis,  pio  animo  gratias  ago,  semperque  habebo, 
quam  possum  maximas. 


THESES. 

1.  In  amputationibus  cartilagines  condylorum  sunt  resecandae. 

2.  In  primiparis  partus,  arte  praematurus,  non  est  instituendus. 

3.  Sympbysiotomia  plane  est  rejicienda. 

4.  Rei  medicae  mediocris  notitia  profanis  plus  nocet  quam  prodest. 

5.  In  quaque  menstruatione  folliculum  Graafianum  dirumpi,  non  est  verum. 

6.  Ad  partum  praematurum,  arte  efficiendum,  maxime  idoneae  sunt  injectiones. 


TABULAE  EXPLICATIO 


Fig.  1.  Herniam  demonstrat  lateralem,  supra  descriptam,  et  significat  quidem  litera  a musculum 
psoadem.  Fascia  superficiali  a sacco  herniae  et  a fascia  lata  cultro  ablata,  vides  b fasciam 
latam.  Lamina  cribrosa  fasciae  ovalis  quae  saccum  herniosum  non  involvebat,  partim  est 
resecta,  partim  distracta,  ita  ut  in  lacuna  fasciae  videas  © Art.  cruralem  d Venam  crura- 
lem, e Venam  saphenam  magnam,  per  fossam  ovalem  proficiscentem  cumque  Vena  crurali 
se  conjungentem,  f Lig.  Poupartii.  Fascia  transversalis  g,  quae  ab  intestino,  per  annulum 
cruralem  prolabente,  propellebatur.  Fascia  herniae  cruralis  propria  h,  involucrum  apo- 
neuroticum continuum  sacci  herniosi  conformat.  * Peritonaeum  et  stratum  illius  externum, 
magnam  adipis  copiam  continens,  quae  ambo  cum  fascia  herniae  propria  saccum  herniae 
k conformant.  Strati  peritonaei  externi,  in  sacco  herniae,  adeps  est  auctus.  1 Cavum 
sacci  herniae,  m Pars  intestini  ilei  supra  locum  incarceratum,  dilatatum,  n ilei  pars  coar- 
ctata,  infra  istum  locum,  o Latus  intestini  prolapsum,  p Art.  epigastrica  rescissa,  q Ramus 
illius  pubicus,  valde  amplificatus,  telis  circumjacentibus  expeditus,  qui  arcuatus  collum  her- 
niae circumdabat. 

Fig.  2.  Partis  ilei  incarceratae,  quam  Fig.  1 in  situ  demonstravit,  exsiccatae  icon,  cujus  est  magni- 
tudo eadem  quae  praeparati.  » Insertio  mesenterii,  ab  incarceratione  libra  i».  I*.  Vasa,  a 
mesenterio  in  intestinum  transeuntia,  quae  partim  adhuc  ad  partem  incarceratam  perveniunt, 

©.  c.  partim  autem  subito  sauguine  vacua,  videnda  non  amplius  sunt  d-  d.  e e.  Annulus, 
locum  incarceratum  circumdans,  cujus  membranae,  Lig.  Gimbernali  et  Poupartii  constrictae, 
omnino  sanguine  vacant,  f-  Latus  quod  procumbebat,  gangraena  correptum.  £.  Perforatio. 

Fig.  3.  Diverticulum  congenitum  gradus  levissimi,  sinuationem  tantum  ilei  efficiens,  plica  mesenterii, 
a a- mesenteriolum  diverticuli  sic  dicta,  praeditum.  Inveniebatur  in  puero  12  annes  nato, 
2'/i  pedes  a fine  ilei. 

Fig.  4.  Icon  autographa  diverticuli  ilei,  quod  Littre  in  „Memoires  de  1’Academie  des  sciences“ 
1700  expressit. 

Fig.  5.  Diverticulum  pyriforme,  in  hernia  Neonati  umbilicali,  nucis  juglandis  magnitudine,  mucoso 
fluido  plenum,  et  collo  angustissimo  cum  ileo  communicans,  inventum  (1) 

Fig.  6.  Medium  sectum  diverticuli,  in  formam  cystae,  10"  a valvula  coli,  in  puellae  neonatae, 
omnino  bene  formatae,  ileo,  kifixi,  quod  peritonaeo  arcte  circumclusum,  iisdem  membranis 
constabat,  quibus  intestina;  muco  perspicuo  erat  impletum. 

(1)  Tiedemann,  Anatomie  der  kopflosen  Missgeburten,  1813. 

